﻿ A logisztikai és a beszerzési folyamatok optimalizálása modern RFID-technológiával a KTM-nél | Böllhoff
„READY TO RACE” – a KTM‑nél ez a három szó több mint egy szlogen. Ez filozófia. Az ECOSIT® RFID Bin rendszerrel hozzájárulunk ahhoz, hogy a KTM mindig indulásra kész legyen.
Bármikor indulásra készen
Az ECOSIT® RFID Bin rendszerrel sikerült felgyorsítani a logisztikai és a beszerzési folyamatokat.
Éppen az ingadozó igények teszik próbára a beszerzési rendszer hatékonyságát. Innovatív megoldást találtunk, amely tökéletesen illik a KTM dinamikus vállalati filozófiájához.
Több dinamika a beszerzésben
Mindig a legjobb teljesítményt kell nyújtani. Az nem lehet véletlen, hogy a KTM versenymotorok pilótái 200-nál is több világbajnoki címet szereztek. A versenysport ideális környezetet biztosít a legújabb anyag- és technikai fejlesztések legnehezebb körülmények közötti kipróbálására és továbbfejlesztésére. A KTM a versenysportban szerzett ismereteit a sorozattermékekben is kamatoztatja. Minden motorkerékpár első osztályú és kipróbált alkatrészekből áll. Minden a részleteken múlik. Ez érvényes a C-alkatrészek kezelésére is. A KTM gyors, dinamikus és „ready to race” – mi illene hozzá jobban, mint az ECOSIT® RFID Bin rendszerünk?
Ügyfélportré
Motorkerékpár-gyártó
Mattighofen / Ausztria
Átállás az ECOSIT® RFID Bin szállítási rendszerre
Ha az időjárás is kegyes lesz tavasszal, indul a motoros szezon. A semmiről pörög fel 100%‑ra. A KTM azért döntött a Böllhoff ECOSIT® RFID Bin rendszere mellett, hogy jobban tudjon reagálni a szezonális ingadozásokra. A különféle motorkerékpár-típusok állandóan változó gyártási szériái is egyértelműen könnyebben vehetők figyelembe.
A KTM profitál a gyors és egyszerű megrendelésindításból és a rendszer ehhez kapcsolódó rövid reakcióidejéből. Az ECOSIT® RFID Bin rendszerrel a pontos szállítás minden fontos adatát a tárolócímkék RFID‑címkéi tartalmazzák. Ha egy tároló kiürül, akkor egyszerűen egy, a polc mellett elhelyezett gyűjtőtárolóba kerül. Az adatokat ekkor automatikusan leolvassa a rendszer az RFID-címkékről, és továbbítja őket a Böllhoff ERP‑rendszerébe. Ez a művelet alig néhány másodpercig tart. A tárolók cseréje – beleértve az új RFID‑címkéket, ill. az RFID‑antenna felszerelését és üzembe helyezését – a KTM‑mel szorosan együttműködve csak egyetlen napot vett igénybe. Az idáig használt polcrendszerek maradhattak.
Balról jobbra: Bettina Schober, beszerzés, Christian Reiter, a KTM-Sportmotorcycle AG anyaggazdálkodási csoportvezetője, valamint Albert Huspek, a Böllhoff kiemelt ügyfelekkel foglalkozó menedzsere
Bettina Schober: „Az új RFID-technológia révén csökkenteni tudjuk a készletértékeket, és keresletingadozásnál mégis fenntartható az anyagellátás.”
ECOSIT® RFID Bin polc a KTM-Sportmotorcycle AG cégnél
ECOSIT® RFID Bin technológia
A készletértékek csökkentek, és a keresletingadozás hatása mégis csillapodott
Gyorsan és egyszerűen kezelhető, tökéletesen igazodik az ingadozó szükséglethez – az ECOSIT® RFID rendszernek sikerült meggyőznie a KTM‑et. Olyannyira, hogy egy fél év múlva a motorüzemet is felszerelték az innovatív RFID‑technológiával. Előnyök: Elhagyhatók az emberi beavatkozást igénylő műveletek, így egyértelműen gyorsabban és rugalmasabban történnek a szállítások, mint korábban. Ha az üres tárolókat csak a szállítást megelőző napon olvassák be, akkor is kicserélhetők már a következő nap. Most a szezonális ingadozások ellenére is szinte ki van zárva annak a lehetősége, hogy C‑alkatrészek ne álljanak rendelkezésre.
Miért hasznos ez az ügyfélnek?
Rövid válaszidők
Kisebb raktárérték az ügyfélnél
Megnövekedett ellátási biztonság
Az innovatív RFID-technológia használata
A rendszer egyszerűen telepíthető és üzembe helyezhető
angol 10/2019 2511 kB / PDF
Bavaria Yachts – Innovatív RFID-technológia a beszerzésben